《独坐》
宋代·刘子翚

独坐高堂上，游观思无极。
重门虽昼关，远岫如不隔。
长林叶布阴，浅涧流波激。
欣欣物态荣，淑气生原隰。
幽禽感时鸣，绕树飞还集。
常恐逐惊飙，无阶恋俦匹。
兴怀念良游，岁月更相及。
佳人独弃余，何以慰岑寂。
褰裳迷所向，望远时伫立。
心知徒百忧，沈思不能释。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。